Na temelju članka 49. Zakona o predškolskom odgoju i obrazovanju („Narodne novine“, br. 10/97, 107/07 i 94/13 ) i članka 32. Statuta Grada Šibenika (“Službeni glasnik Grada Šibenika”, broj 8/10, 5/12, 2/13, 2/18, 8/18 - pročišćeni tekst i 2/20), Gradsko vijeće Grada Šibenika je na 19. sjednici od 30.ožujka 2020. godine, donosi

**ODLUKU**

**o izmjenama i dopunama**

**PROGRAMA JAVNIH POTREBA U PREDŠKOLSKOM ODGOJU I OBRAZOVANJU GRADA ŠIBENIKA ZA 2020. GODINU**

**I.**

U Programu javnih potreba u predškolskom odgoju i obrazovanju Grada Šibenika za 2020. godinu („Službeni glasnik grada Šibenika“, broj 9/19), iza točke VIII. dodaju se točke VIII a. i VIII b., te glase:

**„VIII a.**

1. U slučajevima nastupa posebnih okolnosti, koje podrazumijevaju događaj ili određeno stanje koje se nije moglo predvidjeti i na koje se nije moglo utjecati, a koje ugrožava život i zdravlje građana, ugrožava gospodarsku aktivnost ili uzrokuje znatnu gospodarsku štetu, zbog čega vrtići čiji su osnivači fizičke osobe ili vjerske zajednice, a partner su Gradu Šibeniku i od posebnog javnog interesa nisu u mogućnosti pružiti usluge smještaja djece odlukom Nacionalnog stožera civilne zaštite RH ili drugih institucija mjerodavnih za donošenje takve odluke, roditelji će odlukom Osnivača biti oslobođeni od naplate sudjelovanja u cijeni programa.
2. Iznos oslobađanja utvrđuje se na način da sudjelovanje roditelja u cijeni programa umanjuje se srazmjerno broju dana trajanja nemogućnosti korištenja usluga vrtića čiji su osnivači fizičke osobe i vjerske zajednice.
3. Grad Šibenik će u periodu trajanja izvanrednog stanja iz stavka 1. ove točke nastaviti isplaćivati mjesečno sufinanciranje koje je definirano Točkom VIII. Programa javnih potreba u predškolskom odgoju i obrazovanju grada Šibenika za 2020.i Ugovorom o reguliranju međusobnih prava i obveza potpisanih između dječjih vrtića čiji su osnivači fizičke osobe i vjerske zajednice od 5. rujna 2019. godine.

**VIII b.**

1. Mjerama iz točke VIII a., stavak 1. roditelje korisnike privatnih i vjerskih vrtića stavljamo u ravnopravan odnos s roditeljima koji koriste usluge vrtića čiji je osnivač Grad Šibenik.
2. Mjerama iz točke VIII a. stavak 3., dajemo sigurnost svakog pojedinog vrtića, Dječjeg vrtića Sunce, Dječjeg vrtića Osmijeh, Dječjeg vrtića Žižula, Dječjeg vrtića Blažena Hozana, Dječjeg vrtića Brat Sunce, za nastavak održivosti sustava, do zaustavljanja ugroze.“

**II.**

Ova Odluka stupa na snagu prvog dana od dana objave u „Službenom glasniku grada Šibenika“.

KLASA: 601-01/20-01-6

URBROJ: 2182/01-05-20-1

Šibenik, 30. ožujka 2020.

GRADSKO VIJEĆE GRADA ŠIBENIKA

 PREDSJEDNIK

 dr.sc. Dragan Zlatović,v.r.